BWG สุดยอด! Q1/59 กำไร 84.28 ลบ. โต 37% หลังรายได้การขาย-บริการเพิ่ม
BWG สุดยอด! Q1/59 กำไร 84.28 ลบ. พุ่ง 37% จากปีก่อนมีกำไร 61.57 ลบ. หลังรายได้การขาย-บริการกำจัดกากอุตสาหกรรมเพิ่มขึ้น
13 พ.ค. 2559

บริษัท เบตเตอร์ เวิลด์ กรีน จำกัด (มหาชน) หรือ BWG รายงานผลการดำเนินงานไตรมาส 1/59 สิ้นสุดวันที่ 31 มี.ค.59 (รวมบริษัทย่อย) มีกำไรสุทธิ 84.28 ล้านบาท หรือมีกำไรสุทธิ 0.024 บาทต่อหุ้น เพิ่มขึ้น 37% จากช่วงเดียวกันของปีก่อนที่มีกำไรสุทธิ61.57 ล้านบาท หรือมีกำไรสุทธิ 0.019 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้น เนื่องจากรายได้จากการขายและให้บริการกำจัดกากอุตสาหกรรมเพิ่มขึ้นจากปริมาณกากอุตสาหกรรมที่รับกำจัดเพิ่มขึ้น